Beatrix de Storch
Beatrix Amalia Ehrengarda Eilica de (Theodisce Beatrix Amelie Ehrengard Eilika von) Storch (nata nomine Beatrix dux Oldenburgensis die 27 Maii 1971 Lubecae) causidica et rerum politicarum perita Germanica factionis AfD est.

Familia 
De Storch e gente nobili nata est: proavus eius ultimus dux magnus Fridericus Augustus II erat, avus Ludovicus Comes Schwerin de Krosigk, minister aerarii publici Germaniae temporibus dictaturae Nazistae. Anno 2010 Sven de Storch mercatori nupsit.

Iuventus et munus 
Postquam anno 1990 testimonium maturitatis accepit, tirocinium aerarii fecit et deinde Heidelbergae et Lausonii iurisprudentiae studebat. Et primam et secundam probationem iurisprudentis adepta est. Annis 1998 ad usque 2011 causidica operam dedit.

Vita politica 
Storch primo sodalis factionis FDP erat,  sed anno 2011 cum aliis factionem "Wahlalternative 2013" condidit. E qua postea Alternativa pro Germania (AfD) facta est. Anno 2013 frustra candidata in electione Dietae Foederali erat, sed anno 2014 legata ad Parlamentum Europaeum electa est. Die 24 Septembris 2017 legata ad Dietam Foederalem Germanie creata est et Parlamentum Europaeum reliquit.

Nexus externi 

 Pagina personalis
 Curriculum vitae in pagina Parlamenti Europaei
 Biographia apud situm interretialem Dietae Foederalis Germaniae

Alumni Universitatis Heidelbergensis
Alumni Universitatis Lausoniensis
Causidici
Legati Parlamenti Europaei
Legati Dietae Foederalis Germaniae